ભારત બંધની અસર સમગ્ર અમદાવાદમાં પણ જોવાં મળી. આજ સવારથી જ અમદાવાદ શહેરમાં કોંગ્રેસી નેતાઓ અને કાર્યકર્તાઓ બંધ કરાવવા માટે માર્ગો પર ઉતરી પડ્યાં હતાં અને દુકાનો અને બજારો બંધ કરાવવા માટે તેઓ રસ્તે નીકળી પડ્યાં હતાં. તો કેટલાંક સ્થળોએ બળજબરી પણ કરાઇ તો ક્યાંક ઘર્ષણ થયું તેમજ ક્યાંક કાર્યકર્તાઓની અટકાયત પણ થઈ. રોડ પર ચક્કાજામ કરવા માટે કાર્યકર્તાઓએ ટાયરો સળગાવ્યાં. તો કેટલીક શાળા અને કોલેજો પણ બંધ કરાવી.